Seks måneder skulle der gå, før lederen af det nyligt startede Socialtilsyn Nord fratræder sin stilling. - HK har indgået en aftale med Hjørring Kommune om stillingens lønplacering, men den aftale er Anne Lundgaard ikke tilfreds med. Hun har meddelt os, at hun på det grundlag opsiger sin stilling, siger direktør for Sundhed, Ældre og Handicap, Leif Serup, i en pressemeddelelse. Socialtilsyn Nord havde den 2. januar velkomst for alle nye og overdragne medarbejdere. Anne Lundgaard har i seks måneder arbejdet med at få Socialtilsyn Nord på skinner. - Det er naturligvis beklageligt, at hun har opsagt sin stilling, siger Lars Serup. Indtil der ansættes en ny leder, vil myndighedschef Tina Mørk, som i forvejen har ansvaret for Socialtilsyn Nord, tage over på ledelsesopgaven. - Jeg forventer, at vores indsats som socialt tilsyn vil blive effektueret med samme hastighed og kvalitet, som det hele tiden har været forventet, siger Tina Mørk.

Referat:
Leder af Socialtilsyn Nord, Anne Lundgaard, stopper i Hjørring Kommune på grund af utilfredshed med lønnen.